หุ้นซิ่งสาย 8 เก็งกำไรเทคนิคล้วนภาคบ่าย
บริษัท หลักทรัพย์ ธนชาต จำกัด (มหาชน)ระบุเทคนิคหุ้นเด่นรอบบ่ายนี้
11 ส.ค. 2558

บริษัท หลักทรัพย์ ธนชาต จำกัด (มหาชน)ระบุเทคนิคหุ้นเด่นรอบบ่ายนี้
  BTC “ซื้อ” ราคาหุ้นแกว่งตัวขึ้นต่อเนื่องหลังพักตัว สามารถดีดตัวกลับมายืนเหนือเส้นค่าเฉลี่ยระยะสัปดาห์ได้อีกครั้ง พร้อมปริมาณการซื้อขายที่เริ่มสูงขึ้น มีโอกาสแกว่งขึ้นได้ต่อเนื่อง มีเป้าหมายแรกที่จุดสูงสุดก่อนหน้า 0.43 บาท และถัดไปที่ 0.48 บาท
TCMC “ซื้อ” ราคาหุ้นมีจังหวะฟื้นตัวขึ้นผ่านแนวเส้นค่าเฉลี่ย 1 เดือน ด้วยแท่งเทียนรูปแบบ Rising Three Method เครื่องมือ DI+ พุ่งชี้ตัด ADX ขึ้น เป็นสัญญาณซื้อเก็งกำไร มีแนวต้านแรกบริเวณ 4.00 บาท และถัดไปที่ 4.20 บาท
GLOW “ซื้อ” ราคาหุ้นมีสัญญาณฟื้นตัวอีกครั้งหลังพักตัวด้วยแท่งเทียนรูปแบบ Morning Star เส้นค่าเฉลี่ย 7-14-21 วัน เรียงตัวตัดกันยืนยันแนวโน้มขึ้น เป็นจังหวะเก็งกำไร มีแนวต้านแรกบริเวณ 92.00 บาท และเป้าหมายถัดไปที่ 95.00 บาท  